Szent Imre-templom

19. század végén kezdődött a Szent Imre-templom története, abban az időben, amikor napirendre került az új gimnázium építése. Az iskolában fontosnak tartották a tanulók vallási nevelését, míg azonban a főtéri iskolaépülettől csak néhány száz méterre állt a város római katolikus temploma, az új gimnáziumtól (mai Táncsics Mihály Gimnázium) hosszú volt az út odáig. Ráadásul a nagytemplom a megsokasodott híveket már nem volt képes befogadni. Ujváry Ferenc plébános még a századforduló előtt elérte, hogy a város képviselő testülete a gimnázium szomszédságában lévő területet – a mai posta területét – az egyháznak adományozza. Mivel először ott akarták felépíteni a gondokat megoldó gimnáziumi kápolnát.

1900-ban azonban Ujváry Ferenc elkerült Kaposvárról, így már ekkor csúszni kezdett az építkezés. Az új század elején Bécsy Márton, gimnáziumi hittanár vette kézbe a templom építésének az ügyét.

1902-ben Bécsy Márton templomépítő bizottságot hozott létre, a kaposvári főgimnázium tanári karának katolikus tagjaiból. Adakozni kezdett Kaposvár és a megye lakossága, valamint a gimnázium egykori és új diákjai. Pénzt adott az állam is. Kezdetben ifjúsági kápolnát szerettek volna a gimnázium diákjai számára, később döntöttek úgy, hogy templomot építettnek, mely képes lesz befogadni a környék híveit. 1903-tól kezdve a diákok minden tavaszi szünetben gyűjtöttek a templom számára.

1904-ben Németh István polgármester és Bereczk Sándor városi mérnök is belépett az építőbizottságba. Bécsy Márton ötlete nyomán nem a gimnáziumtól nyugatra, hanem az iskola telkének északi végén kapott helyet a templom.

1910. április 11-én Krisztinkovich Béla tervei alapján kezdték meg az építési munkálatokat Domján Lajos kaposvári kőművesmester vezetésével.

1910. május 3-án került csak sor a templom alakövének letételére. A munka szépen haladt, a falak még a tél beállta előtt tető alá kerültek. A tél folyamán a templom építkezése szünetelt. 1911 tavaszán azonban az Isten házának építése új lendületet vett és már a harangok is megérkeztek, amikor pénzhiány miatt megakadt a munka.

1912 szeptemberében Esterházy Miklós herceg tízezer koronás adománya segítette, hogy a templom építése befejeződjön, amelyet már Lamping Ádám és fia, Lamping József vezetett.

1912. november 5-én Rédey Gyula veszprémi nagyprépost felszentelte a templomot Szent Imre napján. Éppen ezen a napon tartották a gimnázium 100 éves fennállásnak alkalmából tartott ünnepséget is.

1916-ban a templom három harangjából kettőt elvittek háborús célokra.

1925-ben elkészült a belső festés, amelyet Z. Soós István kaposvári művész készített. Az épület 35 méter hosszú, 10 méter széles, latin kereszt alakú. Eklektikus stílusban épült. A második világháború után a jezsuita rendé lett a Szent Imre-templom. Loyolai Szent Ignác szobra a templom bejárata mellett kapott helyet.

1927-ben állították fel a templom főoltárát.

1990-ben kezdte meg működését önállóan a Szent Imre Plébánia, előtte a templom és vonzáskörzete a Nagyboldogasszony Római Katolikus Egyházközséghez tartozott. Első plébánosa Pázmány Lajos volt. Szintén ebben az évben új harangot kapott a templom, amelyet Gombos Lajos őrbottyáni mester készített.

 1990 novemberében a Gombos Lajos által elkészített új harangokat Szendi József veszprémi megyés püspök áldotta meg.

1993-ban itt bonyolították le a katolikus fiatalok első dél-dunántúli regionális találkozóját.

1994-ben felújításokat végeztek, illetve megjelent a Szent Imre Híradó című újság első száma. 1996-ban létrejött a Szent Imre Öröksége Ifjúsági és Szociális alapítvány, amely ifjúsági táborokat támogat, játszóházat szervez, könyveket ad ki. Az épület önkormányzati védelem alatt áll. a plébánia jelenlegi vezetője Varga László atya.

## Felhasznált források:

1. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
2. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
3. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
4. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
5. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
6. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
7. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
8. ↑ Szent Imre-templom (Kaposvár) https://hu.wikipedia.org/wiki/Szent\_Imre-templom\_(Kaposv%C3%A1r)
9. ↑ Szent Imre-templom (Kaposvár) https://hu.wikipedia.org/wiki/Szent\_Imre-templom\_(Kaposv%C3%A1r)
10. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
11. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
12. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
13. ↑ Szent Imre-templom (Kaposvár) https://hu.wikipedia.org/wiki/Szent\_Imre-templom\_(Kaposv%C3%A1r)
14. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
15. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.
16. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kaposvár. : KMJV Önk., 2013. p.78-79.

## Weboldalak, online források:

* A Hungaricana e-gyűjteményében: https://tinyurl.hu/osWY/
* Sonline portálon: https://www.sonline.hu/?s=szent+imre+templom
* Kapos.hu portálon: http://kapos.hu/cimkek/Szent%20Imre%20templom
* Hivatalos honlap: http://szentimreplebania.hu/
* http://kaposvarmost.hu/videok/kaposvar-most/2015/11/16/bermalas-a-szent-imre-templomban.html
* http://www.magyarkurir.hu/hirek/lelekemelo-varga-laszlo-kaposvari-puspok-nyari-lelkigyakorlata

## A Szent Imre-templomról a Takáts Gyula Könyvtár állományában:

* Cikkek könyvtárunk katalógusában: https://tinyurl.hu/ngZU/
* Könyvek, könyvrészletek könyvtárunk katalógusában: https://tinyurl.hu/Q9yX/